
PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi
Bucureşti, 4.04.2007
Nr.31/279


	Comisia pentru agricultură, silvicultură, industrie alimentară şi servicii  specifice

Bucureşti, 4.04.2007
Nr.24/162


RAPORT COMUN
              asupra proiectului de Lege privind aprobarea Ordonanţei de urgenţă a Guvernului nr. 114/2006 pentru modificarea şi completarea Titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate spre dezbatere, în fond, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr. 114/2006 pentru modificarea şi completarea Titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, trimis cu adresa  PL-x 142 din 19 martie 2007, înregistrat sub nr. 31/279 din 19 martie 2007 şi respectiv cu nr. 24/124 din 20 martie 2007.   
Potrivit prevederilor art. 75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de prima Cameră sesizată, a adoptat iniţiativa legislativă în şedinţa din 14 martie 2007.
Consiliul Legislativ a avizat favorabil iniţiativa legislativă, cu unele observaţii şi propuneri, conform avizului nr. 1689 din 13 decembrie 2006.

Proiectul de lege supus dezbaterii are ca obiect de reglementare modificarea şi completarea Titlului XI „Renta viageră agricolă” din Legea               nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, avându-se în vedere ca plata în lei a rentei viagere agricole să se facă prin raportarea la cursul mediu de schimb valutar din anul pentru care se datorează, calculat de Banca Naţională a României, prin mandat poştal, virament bancar sau orice alte modalităţi prevăzute de lege.

În conformitate cu prevederile art. 61 din Regulamentul Camerei Deputaţilor, republicat, membrii comisiilor au examinat proiectul de lege susmenţionat, în şedinţele din 3 şi 4 aprilie 2007. 

Din numărul total de 27 membri ai Comisiei juridice, de disciplină şi imunităţi au participat la dezbaterile acestei iniţiative legislative 14 deputaţi. 
Din numărul total de 26 membri ai Comisiei pentru agricultură, silvicultură, industrie alimentară şi servicii specifice au fost prezenţi la lucrări 22 de membri.
În urma examinării iniţiativei legislative şi a opiniilor exprimate, s-a hotărât, cu unanimitate de voturi, să se supună plenului, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr. 114/2006 pentru modificarea şi completarea Titlului XI "Renta viageră agricolă" din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, în forma adoptată de Senat.

În raport cu obiectul şi conţinutul său ce vizează modificarea unei legi organice, proiectul de lege face parte din categoria legilor organice. 

VICEPREŞEDINTE,



                PREŞEDINTE,

       Florin IORDACHE                                                Dr. Atilla KELEMEN

SECRETAR,




            SECRETAR,

             George BĂEŞU                                                       Vasile MOCANU

